पाएं अपने शहर की ताज़ा ख़बरें और फ्री ई-पेपरडाउनलोड करें
परिवारों को आपस में जोड़े रखने, उनके हर सुख-दुख में पारिवारिक सदस्य एक-दूसरे को सहयोग करते हुए अपनी जिम्मेदारी को कैसे निभाएं और परिवार, समाज, देश और हर क्षेत्र में हम कैसे समृद्धिशाली बने इस विषय पर पूरे भारतवर्ष में भारतीय जैन संघटना द्वारा प्रशिक्षण कार्यक्रम आयोजित किया जा रहा है।
दुर्ग जोन में यह ऑनलाइन आयोजन 3 व 4 मई को हैप्पी फैमिली, हैप्पी होम शीर्षक पर होगा। इसमें देश के विभिन्न क्षेत्रों से नवयुगल, जिन्होंने विवाह को 2 वर्ष से 7 वर्ष तक व्यतीत कर लिया है, वे शामिल होंगे। जैन संघटना के राष्ट्रीय महासचिव संजय सिंगी 2 दिन का प्रशिक्षण देंगे। जोन अध्यक्ष प्रफुल्ल संचेती ने बताया कि देशभर के नवयुगल इस आयोजन में अपना ऑनलाइन फार्म भरकर रजिस्ट्रेशन करा रहे हैं। दुर्ग जोन में सपना संचेती, जयश्री बाघमार, श्वेता बैध के मार्गदर्शन व संयोजन में प्रशिक्षण होगा। जोन सचिव राजेश कोटेचा ने बताया कार्यक्रम में अतिथि पूर्व डिस्ट्रिक्ट गवर्नर रोटरी इंटरनेशनल आशीष अजमेरा होंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn